**II-8 การเฝ้าระวังโรคและภัยสุขภาพ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ประเด็นคุณภาพ/ความเสี่ยงที่สำคัญ:** ครบถ้วนทันเวลาครอบคลุม ประสิทธิภาพ | | | | | | | | |
| ข้อมูล/ตัวชี้วัด | | เป้าหมาย | | 2556 | 2557 | 2558 | 2559 | 2560 |
| ร้อยละความครบถ้วนของการรายงาน รง.506 | | 80 | | 90 | 100 | 100 | 100 | 100 |
| ร้อยละความทันเวลาของการรายงาน รง.506 | | 80 | | 89.37 | 93.50 | 85.34 | 86.95 | 87.23 |
| ร้อยละความครบถ้วนของการสอบสวน  เฉพาะราย | | 100 | | 100 | 100 | 100 | 100 | 100 |
| ร้อยละความทันเวลาของการควบคุมโรค | | 100 | | 94.16 | 100 | 100 | 100 | 100 |
| ร้อยละของการควบคุมการเกิดโรคระยะที่ 2 ในพื้นที่ ที่ได้รับการควบคุม | | 100 | | 100 | 100 | 100 | 100 | 100 |
| ผ่านการการประเมินรับรองมาตรฐาน SRRT โดย สคร. (ประเมิน 3 ปี : 1 ครั้ง) | | ระดับ  พื้นฐาน | | - | - | ระดับ  พื้นฐาน | - | - |
| อุบัติการณ์บุคลากรถูกของมีคมทิ่มตำ/สิ่งคัดหลั่งกระเด็นเข้าตา | | 0 ราย | | 2/0 ราย | 5/0 ราย | 3/0 ราย | 2/2 ราย | 2/0 ราย |
| จำนวนบุคลากรที่ติดเชื้อวัณโรคจากการทำงาน | | 0 ราย | | 1 | 0 | 0 | 0 | 0 |
| **บริบท :**  โรงพยาบาลหนองบุญมาก เป็นโรงพยาบาลชุมชน ขนาด 60 เตียง ตั้งอยู่ติดถนนสายโชคชัย-เดชอุดม อยู่ระหว่างอำเภอโชคชัยและอำเภอหนองกี่ จังหวัดบุรีรัมย์ ห่างจากตัวอำเภอเมืองประมาณ 50 กิโลเมตร โรงพยาบาลตั้งอยู่ในเขตเทศบาลตำบลหนองหัวแรต การดำเนินงานการเฝ้าระวังโรคและภัยสุขภาพได้ดำเนินการในรูปแบบการมีส่วนร่วมของหน่วยงานและชุมชนทุกภาคส่วน โดยมีหน่วยงานที่เกี่ยวข้องทั้งภาครัฐและเอกชน เช่น หน่วยงานราชการ โรงงาน อปท. โรงเรียน วัด อสม. ผู้นำชุมชน ผู้ใหญ่บ้าน และประชาชน เป็นต้น เพื่อการดำเนินการจัดระบบสุขภาพชุมชนได้อย่างมีคุณภาพ และมีประสิทธิภาพ ให้สอดคล้องกับปัญหาสุขภาพของชุมชนและความเข้มแข็งของชุมชน ต้องคำนึงถึงประโยชน์ชองผู้รับบริการเป็นหลัก  **โรคและภัยสุขภาพสำคัญในพื้นที่ :**   * กลุ่มโรคที่สำคัญในพื้นที่ ได้แก่ อุบัติเหตุจราจร ไข้เลือดออก โรคมือเท้าปาก วัณโรค อุจจาระร่วง ไข้หวัดใหญ่ * ภัยคุกคามทางสุขภาพของบุคลากร ได้แก่ เจ้าหน้าที่เกิดเข็มทิ่มตำจากการปฏิบัติงาน บุคลากรเกิดการติดเชื้อวัณโรค   **โรคและภัยสุขภาพสำคัญที่อยู่ในแผนการเฝ้าระวัง :**   * อุบัติเหตุจราจร มีการซ้อมแผนสาธารณภัยเตรียมรับอุบัติเหตุจราจร ช่วงก่อนเทศกาลวันขึ้นปีใหม่ และเทศกาลสงกรานต์ * ไข้เลือดออก โรคมือเท้าปาก วัณโรค อุจจาระร่วง มีการจัดตั้ง War Room อำเภอ ตำบล จัดอบรมให้ความรู้แก่ เจ้าหน้าที่ และ อสม. เพื่อกำหนดบทบาดหน้าที่รับผิดชอบเพื่อเตรียมความพร้อมป้องกันการระบาดของโรค หรือการเพิ่มขึ้นของภัยสุขภาพ   **กระบวนการ :**  **การบริหารจัดการและทรัพยากร :**   * มีการจัดตั้งทีมเฝ้าระวังสอบสวนเคลื่อนที่เร็ว (SRRT) ระดับอำเภอ ประกอบด้วยหัวหน้าส่วนราชการภายในอำเภอ โดยมีนายอำเภอเป็นประธาน หัวหน้างานควบคุมโรคติดต่อสำนักงานสาธารณสุขอำเภอเป็นกรรมการและเลขานุการระดับตำบล ประกอบด้วย ผู้อำนวยการ รพ.สต. หัวหน้ากลุ่มงาน หัวหน้างาน อปท. และภาคีเครือข่ายด้านสาธารณสุข โดยมีผู้อำนวยการโรงพยาบาลเป็นประธาน ผู้อำนวยการ รพ.สต. หัวหน้ากลุ่มงานเวชปฏิบัติครอบครัวและชุมชนโรงพยาบาล เป็นกรรมการและเลขานุการ * งบประมาณและทรัพยากรในการควบคุมโรคได้รับการสนับสนุนจาก โรงพยาบาลหนองบุญมาก กองทุนหลักประกันสุขภาพองค์กรปกครองส่วนท้องถิ่นในเขตอำเภอหนองบุญมากและสำนักงานสาธารณสุขจังหวัดนครราชสีมา เพียงพอตลอดปี * โรงพยาบาลหนองบุญมากได้กำหนดนโยบายการเฝ้าระวังโรคและภัยสุขภาพเน้นหนักที่เป็นปัญหาเฉพาะของพื้นที่ดังนี้  1. เร่งรัดป้องกันควบคุมวัณโรคโดยเน้นการรักษาที่หายขาด 2. เร่งรัดการดำเนินการควบคุมป้องกันโรคไข้เลือดออก โดยเน้นความร่วมมือของทีม SRRT ทุกระดับ   **การเก็บและวิเคราะห์ข้อมูลเฝ้าระวัง:**  **วิธีการ/การมีส่วนร่วมของบุคลากรเพื่อให้สามารถพบการเพิ่มที่ผิดปกติหรือการระบาดของโรค :**   * การเฝ้าระวังผู้ป่วยนอกและผู้ป่วยใน ในเวลาราชการ พยาบาลตึกผู้ป่วยในแจ้งเจ้าหน้าที่งานระบาดวิทยาเมื่อมีผู้ป่วยที่ต้องสอบสวนโรค ติดตามการวินิจฉัยจากเวชระเบียน และแจ้งพื้นที่เพื่อทำการควบคุมโรคภายใน 3 ชั่วโมง * การเฝ้าระวังผู้ป่วยนอกและผู้ป่วยใน นอกเวลาราชการ เมื่อมีผู้ป่วยที่ต้องสอบสวนโรคพยาบาลตึกผู้ป่วยในแจ้งเจ้าหน้าที่ที่อยู่เวรงานระบาดวิทยา ติดตามการวินิจฉัยจากเวชระเบียน และแจ้งพื้นที่เพื่อทำการควบคุมโรคภายใน   3 ชั่วโมง   * มีการบันทึกและวิเคราะห์ข้อมูล ระบบการเฝ้าระวังโรคและภัยสุขภาพดังนี้ มีการเฝ้าระวังโรคติดต่อ โรคไม่ติดต่อและปัญหาสุขภาพอื่นๆ อย่างต่อเนื่อง และเหมาะสมกับสภาพปัญหาของ พื้นที่องค์กร เช่น การสอบสวนโรคเฉพาะราย   ในตึกผู้ป่วยนอกและผู้ป่วยใน และมีการติดตามดูแลสุขภาพผู้ป่วยที่บ้าน เช่น ไข้เลือดออก วัณโรค ไข้หวัดใหญ่สายพันธุ์ใหม่ โดยมีเครือข่าย อสม. เป็นแกนหลักในการกระจายข่าวสาร และเผยแพร่ความรู้สู่ชุมชน   * มีระบบเฝ้าระวังโรคทางระบาดวิทยาของกลุ่มอาการคล้ายไข้หวัดใหญ่ * มีระบบการรายงานโรคติดต่อที่ต้องแจ้งความเร่งด่วนทางโทรศัพท์ทุกวัน เช่น อหิวาตกโรค โปลิโอ บาดทะยักในเด็กไข้เลือดออก ไข้กาฬหลังแอ่น มือ เท้า ปาก ไข้หวัดใหญ่สายพันธุ์ใหม่ 2009 * มีการประสานสารสนเทศด้านข้อมูลข่าวสาร ร่วมกับจังหวัด สำนักระบาดวิทยา * มีการประสานเครือข่ายดำเนินการตามบทบาทหน้าที่ในการควบคุมป้องกันโรค * มีการบันทึกข้อมูลในโปรแกรม รง.506 ทุกวัน ในการเฝ้าระวังทางระบาดวิทยาอย่างครบถ้วน ถูกต้อง ทันเวลา จัดทำทะเบียน รับ-ส่ง รายงานโรคและภัยสุขภาพ มีการวิเคราะห์ข้อมูล เพื่อดูแนวโน้มและวางแผนป้องกันได้ทันเหตุการณ์ มีการจัดตั้ง War Room อำเภอ ตำบล มี อสม. ร่วมเฝ้าระวังในหมู่บ้านในกรณีพบการระบาดของโรคและภัยสุขภาพนอกระบบ   **การพัฒนาขีดความสามารถ/ความพร้อมเพื่อรองรับหากมีการระบาดของโรคหรือการเพิ่มขึ้นของภัยสุขภาพ :**   * มีการทบทวนสถานการณ์การระบาดของโรคและภัยสุขภาพเพื่อหาแนวทางและวิธีป้องกันโรคและภัยสุขภาพอย่างเป็นระบบ โดยมีการจัดตั้ง War Room อำเภอ ตำบล จัดอบรมให้ความรู้แก่ เจ้าหน้าที่ และ อสม. เพื่อกำหนดบทบาดหน้าที่รับผิดชอบเพื่อเตรียมความพร้อมป้องกันการระบาดของโรคหรือการเพิ่มขึ้นของภัยสุขภาพ * มีการจัดทำแผนงานการเตรียมความพร้อมรับการระบาดของโรคและภัยสุขภาพร่วมกับอำเภอและองค์กรปกครองส่วนท้องถิ่นทุกปี * มีการซ้อมแผนสาธารณภัยเตรียมรับอุบัติเหตุจราจร ช่วงก่อนเทศกาลวันขึ้นปีใหม่ และเทศกาลสงกรานต์ * มีการซ้อมแผนอัคคีภัยร่วมกับหน่วยงานที่เกี่ยวข้องในอำเภอหนองบุญมาก เพื่อเตรียมรับกับสถานการณ์ที่อาจจะเกิดขึ้น * มีระบบการประสานงานทีมผู้ปฏิบัติงานระหว่างหน่วยงานสาธารณสุขและองค์กรปกครองส่วนท้องถิ่น   **บทเรียนเกี่ยวกับความถูกต้องครบถ้วนของข้อมูลความเป็นปัจจุบันของสถานการณ์โรคสำคัญที่เฝ้าระวัง:**   * ที่อยู่ผู้ป่วยที่ต้องออกควบคุมโรคไม่ถูกต้อง เมื่อออกสอบสวนโรคไม่พบผู้ป่วย พัฒนาระบบงานโดย ซักประวัติที่อยู่อาศัยของผู้ป่วยจากการถามจากผู้ป่วยและญาติ พร้อมเบอร์โทรศัพท์ที่สามารถติดต่อได้ * มีระบบประมวลผลด้วยโปรแกรมสำเร็จรูป รง.506 มีฐานข้อมูลตั้งแต่ปี 2548 จนถึงปัจจุบัน สามารถวิเคราะห์ข้อมูล แสดงผลได้ดี สามารถนำข้อมูลมาใช้ในการวางแผนเฝ้าระวังโรคและภัยสุขภาพได้ทันเหตุการณ์ ส่งผลให้การควบคุมโรคมีประสิทธิภาพมากขึ้น * มีการจัดบุคลากรเฝ้าระวังโรคและภัยสุขภาพในวันหยุดราชการ และวันหยุดนักขัตฤกษ์ * มีการประชุมประชาคม และคืนข้อมูลให้ชุมชน เกิดการรับรู้และร่วมมือในการควบคุมโรคทำให้การแพร่ระบาดของโรคไข้เลือดออก โรคมือเท้าปาก โรคไข้หวัดใหญ่ ลดลง   **บทเรียนจากการเฝ้าระวังการระบาดของโรคและภัยสุขภาพใน 1-2 ปีที่ผ่านมา :**   * มีการดำเนินการสอบสวนผู้ป่วยเฉพาะรายภายใน 3 ชั่วโมง หลังจากมีการรายงานผู้ป่วยควบคุมแหล่งรังโรค   ณ บ้านผู้ป่วยภายใน 3 ชั่วโมง ร่วมกับ อปท. และ อสม.   * มีทีม SRRT เป็นแกนนำและเชื่อมโยงไปสู่ชุมชน เพื่อป้องกันและควบคุมโรคที่สำคัญในพื้นที่ เช่น โรคไข้เลือดออก เมื่อได้รับแจ้งมีผู้ป่วยที่ต้องสอบสวนโรค ต้องแจ้งเจ้าหน้าที่ในพื้นที่ให้ทราบภายใน 3 ชั่วโมง เจ้าหน้าที่ในพื้นที่ออกควบคุมโรคเบื้องต้นภายใน 3 ชั่วโมง และทีม SRRT ร่วมกับ อปท. ออกพ่นหมอกควันบ้านผู้ป่วยรัศมีโดยรอบ   100 เมตร จำนวน 6 ครั้ง (เกณฑ์ 0, 3, 7, 14, 21 และ 28 วัน) กรณีเป็นนักเรียนพ่นในศูนย์พัฒนาเด็กเล็ก หรือโรงเรียนด้วย จ่ายโลชั่นทากันยุง แนะนำใช้สเปรย์ฆ่ายุงตัวแก่   * มีทีมเฝ้าระวังและสอบสวนเคลื่อนที่เร็วด้านโรคติดต่อ (Surveillance Rapid Response Team : SRRT) ระดับอำเภอ และตำบล สามารถตอบสนองต่อการระบาดของโรคและภัยสุขภาพ ทุกเหตุการณ์ * มีการรายงานผลการสอบสวนโรคให้ผู้บริหารโรงพยาบาล และสำนักงานสาธารณสุขและหน่วยงานที่เกี่ยวข้อง รับทราบ * มีการจัดทำแผน และซ้อมแผนตอบสนองต่อเหตุฉุกเฉินด้านสาธารณสุข เช่น ไข้หวัด 2009 ในระดับโรงพยาบาลและ ระดับจังหวัด * มีการถอดบทเรียนหลังการให้บริการตอบโต้ภาวะฉุกเฉินและและนำจุดอ่อนในการให้บริการมาเป็นโอกาส พัฒนาระบบบริการเพื่อตอบโต้ภาวะฉุกเฉินอย่างเหมาะสมและทันเหตุการณ์ * มีการรณรงค์ให้มีการกำจัดลูกน้ำยุงลายทุกสัปดาห์ทั้งในและนอกโรงพยาบาลก่อนช่วงการระบาดของโรคไข้เลือดออก ตึกที่มีพลูด่างให้ปลูกในดิน และ เลี้ยงปลาหางนกยูง ในห้องน้ำที่มีภาชนะใส่น้ำแม่บ้านจะล้างทำความสะอาด   สัปดาห์ละ 1 ครั้ง   * พัฒนาบุคลากรของโรงพยาบาลให้มีส่วนร่วมในการควบคุมโรค * การควบคุมโรคเบื้องต้นในโรงพยาบาล โดยเจ้าหน้าที่ผู้รับผิดชอบงานระบาดวิทยาให้ข้อมูลกับผู้ป่วยและญาติให้มีส่วนร่วมในการป้องกันควบคุมโรคไข้เลือดออก   **บทเรียนเกี่ยวกับการใช้ประโยชน์จากข้อมูลเฝ้าระวัง :**   * นำข้อมูลมาวิเคราะห์เพื่อนำมาวางแผนควบคุมป้องกันโรคและภัยสุขภาพได้อย่างรวดเร็วและเหมาะสม * มีการจัดตั้ง War room ระดับตำบลติดตามการแพร่ระบาดโรคติดต่อที่สำคัญ ลักษณะ Outbreak, Gen 2 ตลอดจนภัยสุขภาพ * จากการเกิดการระบาดของโรคไข้หวัดใหญ่สายพันธุ์ใหม่ H1N1 มีผู้เสียชีวิต 1 ราย มีการประชุมทีมแพทย์ภายในโรงพยาบาลเพื่อวางแผนการรักษาเตรียมรับการระบาดของโรค ทำให้ผู้ป่วยได้รับการรักษาที่รวดเร็วและลดการระบาดของโรคได้ * นำข้อมูลเสนอคณะกรรมการบริหารจัดการกองทุนหลักประกันสุขภาพตำบลได้รับการอนุมัติแผนสาธารณสุขต่อเนื่อง 5 ปี   **การตอบสนองต่อการระบาดของโรคและภัยสุขภาพ :**  **การประเมินความทันต่อสถานการณ์ในการสอบสวนโรคสำคัญ :**   * มีทีม SRRT สำหรับสอบสวนโรคติดต่อ ทั้งในเวลาราชการและในวันหยุดราชการ * มีเครือข่ายระบบแจ้งข่าวในชุมชน สามารถให้การช่วยเหลือควบคุมโรคเบื้องต้น * กำหนดเกณฑ์การสอบสวนโรคและรายงาน กรณีโรคไข้เลือดออก ให้สอบสวนเฉพาะรายภายใน 3 ชั่วโมง ควบคุมแหล่งรังโรคภายใน 3 ชั่วโมง ควบคุมโรคในชุมชนภายใน 1 วัน โรคติดต่ออื่นๆ ภายใน 24 ชั่วโมง * จัดทำทะเบียนรับ-ส่ง รายงานโรคและภัยสุขภาพ กำหนดวัน เวลา ผู้รับ-ส่ง รายงาน * ตรวจสอบการวิเคราะห์ผลจากโปรแกรม รง.506   **การประเมินความสามารถในการหยุดยั้งการเกิดผู้ป่วยรายใหม่ :**   * ผลจากการมีทีม SRRT สามารถทำให้หยุดยั้งการเกิดผู้ป่วยรายใหม่ไม่เกิดการระบาดในวงกว้าง และลดความรุนแรงของโรค * สมาชิก ในทีม SRRT มีการพัฒนาเพิ่มศักยภาพในการปฏิบัติงาน ทำงานเป็นทีมซึ่งจะทำให้หยุดยั้งการเกิด   ผู้ป่วยรายใหม่และเกิดกระบวนการเรียนรู้ร่วมกันในการดูแลผู้ป่วยครอบครัวและชุมชน   * มีการประสานงานส่งต่อข้อมูลกรณีเกิดโรคติดต่อทั้งในเขตพื้นที่รับผิดชอบและเขตรอยต่ออำเภอ/จังหวัด   **การเผยแพร่ข้อมูลข่าวสารและเตือนภัย :**   * จัดเวทีประชาคม 8 หมู่บ้าน * ประชุม อสม. หมู่บ้านละ 2 ครั้งต่อเดือน * นำเสนอสถานการณ์โรคประจำเดือนรายงานที่ประชุมส่วนราชการภายในหน่วยงาน และอำเภอ * เสียงตามสายเทศบาลตำบลหนองหัวแรต เวลา 06.30 – 08.00 น. หอกระจายข่าวหมู่บ้าน จัดโดย อสม.ตามสถานการณ์ช่วงรณรงค์การระบาดของโรค และให้ความรู้เฉพาะรายบุคคล * เสียงตามสายโรงพยาบาล วันจันทร์ ถึง ศุกร์ * ป้ายนิเทศ บอร์ดให้ความรู้ภายในโรงพยาบาล * สื่อ Internet Website โรงพยาบาล Face book, Line ในกลุ่มผู้เกี่ยวข้อง * โทรศัพท์ภายในหน่วยงาน หน่วยงานที่เกี่ยวข้อง อสม. อปท.   **ผลการพัฒนาที่สำคัญ**   * อบรมพัฒนาศักยภาพทีมเฝ้าระวังสอบสวนโรคเคลื่อนที่เร็ว (SRRT)ระดับอำเภอ ระดับตำบล พัฒนาระบบการแจ้งข่าวเฝ้าระวังสอบสวนและควบคุมโรคเชิงรุก * ใน ปี 2555 ทีม SRRT อำเภอหนองบุญมาก ได้ผ่านการประเมินรับรองมาตรฐาน SRRT ระดับพื้นฐาน ตามนโยบาย โดยกรมควบคุมโรค กระทรวงสาธารณสุข | | | | | | | | |
| **มาตรฐาน** | **Score** | | **ประเด็นในแผนการพัฒนา 1-2 ปี ข้างหน้า** | | | | | |
| 66. นโยบาย แผนการติดตามประเมินผลบุคลากร ทรัพยากร การสร้างความรู้ | 3.5 | | * + พัฒนาบุคลากรด้านระบาดวิทยา   + พัฒนาศักยภาพทีม SSRT ตำบล ทีม SSRT อำเภอผ่านเกณฑ์ประเมินระดับดี   + พัฒนาระบบกำกับดูแลติดตามประเมินผลการปฏิบัติงานของทีม SRRT | | | | | |
| 67. การเก็บและวิเคราะห์ข้อมูลการเฝ้าระวัง | 3.5 | | * พัฒนาการเก็บและวิเคราะห์ข้อมูลการเฝ้าระวังทางระบาดวิทยา * พัฒนาการตรวจจับการระบาดของโรคและภัยสุภาพ | | | | | |
| 68. การตอบสนองต่อการระบาดและการเผยแพร่ข้อมูล | 3.5 | | * + พัฒนาเครือข่ายในการเฝ้าระวังและควบคุมการระบาดอย่างมีประสิทธิภาพ   + จัดทำเอกสารในการเผยแพร่ข้อมูลข่าวสาร   + การสอบสวนโรคในพื้นที่เชิงรุก | | | | | |